Tårnet ble bygget i 1969 og er ca. 168 m høyt, betongdelen rager 110m, og er norges høyeste frittstående byggverk. Vealøstårnet er sender for radio, tv og øvrig elektronisk kommunikasjon. I desember måned blir tårnet dekorert med lys til jul som et juletre. Tårnet ligger på toppen av Vealøs en fjelltopp på 498 moh ca 6km nordøst for Skien sentrum. Fjelltoppen er et populært turområde med 4 forskjellige veier opp til toppen. På toppen har man god utsikt i alle himmelretninger.